《游蜂叹》
明代·林士元

日出蜂乱飞，花落春初歇。夜来风雨多，枝头子初结。

徘徊青山隅，群芳宁可掇。欲向泥中求，犹恐蒙不洁。

物态无终穷，天道有生灭。功成身乃退，何事中肠热。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。